b'\n_START_ARTICLE_\n\xc5\xa0tirje kaplani\n_START_PARAGRAPH_\n\xc5\xa0tirje kaplani (izvirno angle\xc5\xa1ko Four Chaplains) je naziv za \xc5\xa1tiri voja\xc5\xa1ke kaplane Kopenske vojske ZDA, ki so dali svoja \xc5\xbeivljenja, da so re\xc5\xa1ili druge, med potopitvijo transportne ladje USAT Dorchester med drugo svetovno vojno. Pomagali so drugim vojakom, da so zasedli mesta na re\xc5\xa1ilnih \xc4\x8dolnih in ko je zmanjkalo re\xc5\xa1ilnih jopi\xc4\x8dev, so dali vojakom svoje; potopitev je tako pre\xc5\xbeivelo 230 od 904 vojakov. Re\xc5\xa1ilni jopi\xc4\x8di niso zadostno za\xc5\xa1\xc4\x8ditili vojakov pred podhladitvijo, ki je bila glavni vzrok smrti vojakov; temperatura vode je bila 34 \xc2\xb0F in zraka 36 \xc2\xb0F._NEWLINE_Potem, ko so prispele dodatne re\xc5\xa1ilne ladje,\xc2\xa0\xc2\xbbso videli stotine mrtvih teles, ki so plavala na vodi in so jih na vrhu dr\xc5\xbeali re\xc5\xa1evalni jopi\xc4\x8di\xc2\xab.\n_START_SECTION_\nKapela \xc5\xa1tirih kaplanov\n_START_PARAGRAPH_\n3. februarja 1951 je predsednik Harry S. Truman odprl kapelo, posve\xc4\x8deno v \xc4\x8dast kaplanov, s katero so po\xc4\x8dastili te kaplane razli\xc4\x8dnih ver; kapela se je nahajala v Grace Baptist church v Filadelfiji. Leta 1974 se je kongregacija preselila v Blue Bell (Pensilvanija), zato so kapelo prodali Tempeljski univerzi. Izvirna kapela je pri\xc4\x8dela propadati in jo je leta 1991 univerza podrla._NEWLINE_Fundacija, ki je nadzirala kapelo, je tako premaknila kapelo na za\xc4\x8dasni prostor v Pottstown (Pensilvanija), ko je zbirala sredstva za novo kapelo, ki so jo nameravali postaviti na darovanem prostoru v Freedoms Foundation at Valley Forge. Zaradi nepridobitve gradbenih dovoljenj, nasprotovanja sosedov in pomanjkanja denarja so kapelo leta 2001 prestavili v Pomorsko pristani\xc5\xa1\xc4\x8de Filadelfija.'